Diari Oficial de la Generalitat Valenciana


Sumari del DOGV 5023, del 08-06-2005 (2005/5938)

ORDE de 9 de maig de 2005, de la Conselleria de Benestar Social, per la qual es convoca el I Premi Periodístic Conviure.
------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5938


Data del document
:   09-05-2005

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * indústria de programes
    * professió de la comunicació
    * indústria audiovisual
    * premi cultural
    * distinció honorífica

ORDE de 9 de maig de 2005, de la Conselleria de Benestar Social, per la qual es convoca el I Premi Periodístic Conviure. [2005/5938]
  
La Direcció General d'Immigració és l'òrgan directiu de la Conselleria de Benestar Social, a qui correspon, segons el Decret 120/2003, d'11 de juliol del Govern Valencià, pel qual s'aprova el Reglament Orgànic i Funcional de la Conselleria de Benestar Social, reforçar les polítiques del Consell de la Generalitat en matèria d'integració de la immigració en els àmbits educatiu, laboral, sanitari i de vivenda.
  
A fi de promoure i incentivar la integració social de la creixent població immigrant al si de la Comunitat Valenciana i, atenent al destacat paper que exercixen els distints mitjans de comunicació, com a factor d'acostament i sensibilització social de sengles col·lectius implicats, a saber, població autòctona i immigrants, a proposta de la Direcció General d'Immigració s'inclou entre les seues activitats la convocatòria del I concurs periodístic Conviure, per a fomentar entre la ciutadania els valors de la solidaritat davant del fenomen de la immigració, i per a complir amb esta finalitat:
  
ORDENE
  
Article 1. Convocatòria
  
És objecte de la present orde la convocatòria del I Premi Periodístic Conviure i l'aprovació de les bases per què es regirà la convocatòria, que figuren en l'annex I.
  
Article 2. Presentació de sol·licituds i resolució de la convocatòria.
  
El termini de presentació de sol·licituds, acompanyades dels corresponents treballs, començarà a partir de l'endemà de la publicació de la present convocatòria al Diari Oficial de la Generalitat Valenciana i finalitzarà el 15 de setembre del 2005.
  
La present convocatòria es resoldrà abans del 31 d'octubre del 2005.
  
Article 3. Finançament
  
Els premis comptaran amb una dotació màxima de 12.000 euros, que serà abonada a càrrec de l'aplicació pressupostària 48.54.13.363.41.2, línia T6301, del Pressupost de la Generalitat Valenciana per a l'any 2005.
  
DISPOSICIÓ FINAL ÚNICA
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
Segons establixen els articles 107, 116 i 117 de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present Orde que esgota la via administrativa, podrà ser recorreguda potestativament en reposició o bé s'hi podrà plantejar directament recurs contenciós administratiu en els terminis i davant dels òrgans que s'indiquen a continuació:
  
Primer
  
El recurs de reposició haurà d'interposar-se davant de la consellera de Benestar Social en el termini d'un mes comptador des de l'endemà de la seua publicació.
  
Segon
  
El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la seua publicació.
  
València, 9 de maig de 2005
  
La consellera de Benestar Social
  
ALICIA DE MIGUEL GARCÍA
  
ANNEX I
  
Bases per a la concessió del I Premi Periodístic Conviure
  
Primera. Participants
  
Podran participar les persones físiques o jurídiques dedicades a l'activitat periodística, tant gràfica com audiovisual, que exercisquen la seua tasca en l'àmbit de la Comunitat Valenciana o que compten amb edicions per a ella, podent presentar tots els treballs que relacionats amb el motiu de la convocatòria consideren idonis, publicats entre l'1 de gener i el 30 de juliol del 2005, en valencià o castellà, indistintament. Les obres hauran de ser rigorosament originals en tota la seua extensió.
  
Segona. Condicions tècniques de les obres
  
El tema serà la integració dels immigrants, en qualsevol de les seues facetes, valorant-s'hi, a més de la qualitat de l'obra, la utilització d'un llenguatge tolerant, positiu i obert a la multiculturalitat.
  
El jurat valorarà els anteriors criteris de la manera següent:
  
- Al criteri ?qualitat de l'obra- li podrà atorgar una puntuació entre 0 i 25 punts.
  
- Al criteri ?utilització d'un llenguatge tolerant, positiu i obert a la multiculturalitat- li podrà atorgar una puntuació entre 0 i 75 punts.
  
Les obres presentades, tant en suport paper com a audiovisual, no excediran els estàndards de duració habituals en este tipus de documents periodístics.
  
Tercera. Sol·licituds
  
1. El termini de presentació de sol·licituds començarà l'endemà de la seua publicació en el DOGV, finalitzant el 15 de setembre del 2005, podent realitzar-se per correu o personalment en la seu de la Direcció General d'Immigració (c/ Poeta Querol, 7-entl. 46669 València) o en qualsevol dels llocs que amb caràcter general reconeix l'article 38.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
  
2. Les sol·licituds hauran de formalitzar-se en el model inclòs en l'annex II de la present orde, i aniran acompanyades dels originals o fotocòpies compulsades dels documents següents:
  
a) Document nacional d'identitat (DNI), si el sol·licitant és persona física.
  
b) Codi d'identificació fiscal (CIF), si el sol·licitant és persona jurídica. En este cas, a més, haurà d'adjuntar el document públic que acredite la seua constitució, així com el DNI i la documentació que acredite la representació que detenta el firmant de la sol·licitud.
  
c) Document que acredite l'exercici de la seua tasca periodística en l'àmbit de la Comunitat Valenciana o que compten amb edicions per a ella, d'acord amb el que preveu la base primera d'esta convocatòria.
  
d) Acreditació que l'empresa editora compta amb els corresponents drets sobre els treballs presentats (contractes, autoritzacions, etc.).
  
e) Cinc exemplars de cada treball presentat, en el mateix suport en què han sigut publicats o editats: paper, casset d'àudio, cinta de VHS o CD, continguts en sobre gran i tancat, figurant al seu exterior ?Primer premi periodístic Conviure?.
  
f) Dades dels treballs presentats, segons imprés normalitzat (annex III)
  
g) Declaració responsable, quan corresponga, del compliment de la normativa sobre integració laboral de persones amb discapacitat o l'exempció de l'esmentada obligació, en virtut del que disposa l'article 7 de la Llei 11/2003, de 10 d'abril de la Generalitat, sobre l'Estatut de les Persones amb Discapacitat i l'article 38.1 de la Llei 13/1982, de 7 d'abril, d'Integració Social dels Minusvàlids.
  
Quarta. Resolució del concurs
  
1. D'acord amb la Resolució de 30 de gener del 2001, del conseller de Benestar Social, sobre delegació de l'exercici de competències en determinats òrgans de la Conselleria, la competència per a resoldre la present convocatòria escau a la directora general d'Immigració per delegació de la consellera de Benestar Social, amb veredicte vinculant previ del Jurat, una vegada examinats els treballs presentats.
  
2. El Jurat serà nomenat i presidit per la directora general d'Immigració i estarà compost, a més de la presidenta, per cinc membres triats d'entre persones de reconegut prestigi en l'àmbit dels mitjans de comunicació.
  
3. La decisió del Jurat serà inapel·lable, podent declarar-se desertes aquelles modalitats del premi que a criteri del jurat no s'ajusten a les bases o que no reunisquen la qualitat suficient, no sent possible que recaiga en la mateixa persona més d'un premi.
  
4. La no resolució en termini de les sol·licituds en produirà l'efecte desestimatori.
  
Quinta. Premis
  
1. Es concediran cinc premis de 2.400 euros cada un, corresponents a les cinc modalitats establides, a saber: premsa impresa, premsa digital, ràdio, televisió i fotografia. A més, es podran concedir mencions honorífiques, sense dotació econòmica, si la qualitat dels treballs presentats i no premiats ho meresqueren, a juí o consideració del jurat.
  
2. Els beneficiaris, amb anterioritat a dictar-se la proposta de resolució de concessió, hauran d'acreditar que es troben al corrent en el compliment de les seues obligacions tributàries i amb la Seguretat Social, d'acord amb el que preveu l'Orde de 30 de maig de 1996, de la Conselleria d'Economia i Hisenda.
  
3. L'import del premi estarà subjecte a la retenció de l'Impost de la Renda de les Persones Físiques que marca la llei.
  
4. L'entrega dels Premis tindrà lloc en acte públic que organitzarà la Direcció General d'Immigració, amb presència dels membres del Jurat i dels autors guardonats.
  
El pagament de l'import corresponent als Premis es realitzarà, a partir de la resolució, per transferència bancària a nom del beneficiari.
  
Sexta. Drets sobre les obres
  
Els treballs premiats seran cedits a la Direcció General d'Immigració, la qual es reserva el dret de divulgar-los o de difondre'ls públicament i de reproduir-los, sense que per això els autors, als qui se'ls reconeix la propietat de les seues obres, en meriten cap dret.
  
Sèptima. Acceptació de les bases
  
La participació en el concurs suposa la plena acceptació de les bases.
  
ANNEX II
  
SOL·LICITUD DE PARTICIPACIÓ EN LA CONVOCATÒRIA
  
DEL I PREMI PERIODÍSTIC ?CONVIURE-
  
A. DADES D'IDENTIFICACIÓ PERSONA FÍSICA
  
Cognoms\_\_\_\_\_\_\_\_\_\_\_\_\_\_\_\_\_\_\_\_\_\_ Nom\_\_\_\_\_\_\_\_\_\_ DNI\_\_\_\_\_\_\_\_
  
Adreça\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ C. Postal\_\_\_\_\_\_\_\_\_
  
Localitat\_\_\_\_\_\_\_\_\_\_\_\_\_ Província\_\_\_\_\_\_\_\_\_\_\_\_\_\_\_\_ Telèfon\_\_\_\_\_\_
  
B. DADES D'IDENTIFICACIÓ PERSONA JURÍDICA
  
Cognoms persona representant\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Nom persona representant \_\_\_\_\_\_\_\_\_\_\_\_\_\_\_\_\_\_\_\_ DNI \_\_\_\_\_\_\_\_\_
  
Persona Jurídica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Raó social \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_C. Postal\_\_\_\_\_
  
Localitat\_\_\_\_\_\_\_\_\_\_\_\_\_\_\_ Província\_\_\_\_\_\_\_\_\_\_\_\_\_ Telèfon\_\_\_\_\_\_\_
  
C. RELACIÓ DE TÍTOLS PRESENTATS
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
D. DOCUMENTACIÓ APORTADA
  
- Si el sol·licitant és una persona física, fotocòpia compulsada del DNI.
  
- Si el sol·licitant és una persona jurídica, fotocòpia compulsada del document públic que acredite la seua constitució, així com la documentació que acredite la representació que detenta el firmant de la sol·licitud i la fotocòpia compulsada del seu DNI.
  
- Fotocòpia compulsada del CIF o del NIF, segons que el sol·licitant siga persona jurídica o física.
  
- Document que acredite l'exercici de la seua tasca periodística en l'àmbit de la Comunitat Valenciana o que hi compten amb edicions.
  
Acreditació que l'empresa editora compta amb els corresponents drets sobre les obres presentades (contractes, autoritzacions, etc.).
  
- Cinc exemplars de l'obra presentada.
  
- Declaració responsable del compliment de la normativa sobre integració social o exempció d'esta obligació.
  
València, de de 2005
  
Firma:\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
DIRECCIÓ GENERAL D'IMMIGRACIÓ
  
ANNEX III
  
DADES DEL TREBALL.
  
I PREMI PERIODÍSTIC ?CONVIURE-
  
A. MODALITAT EN QUÈ CONCURSA
  
- Premsa Impresa
  
- Premsa Digital
  
- Ràdio
  
- Televisió
  
- Fotografia
  
B. DADES DE L'OBRA PRESENTADA
  
Títol de l'obra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Idioma original \_\_\_\_\_\_\_\_\_\_\_\_\_\_\_\_\_\_\_\_\_ Idioma\_\_\_\_\_\_\_\_\_\_\_\_\_\_\_\_\_
  
Extensió/ Duració\_\_\_\_\_\_\_\_\_\_\_\_\_\_\_Data de publicació\_\_\_\_\_\_\_\_\_\_\_
  
Mitjà de Comunicació\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Altres dades d'interés\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
València, de de 2005
  
Firma:\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
DIRECCIÓ GENERAL D'IMMIGRACIÓ